《明月满庭树招马道士》
唐代·朱涣

明月满庭树，与子步清影。
参横北斗低，共此良夜永。
一从明月缺，子即与我别。
两浆泛西江，摇荡万顷雪。
明月今复圆，子行阿那边。
爱而不可见，望望空凄然。
愿子理归舟，复向长安道。
快来我庭前，趁此明月好。

作者简介：朱涣，男，字济仲，永福人。曾得孝宗乾道二年（一一六六）进士。其作品有《齐天乐》、《百岁令》等。